6.

Se introduc următoarele puncte 26.300, 26.301, 26.302, 26.303, 26.304, 26.305, 26.306, 26.307, 26.308, 26.309, 26.330, 26.331, 26.332, 26.333, 26.334 și 26.370: „26.300 Programul privind continuitatea integrității structurale pentru structurile de avioane în curs de îmbătrânire – cerințe generale (a) Titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină, certificat la 1 ianuarie 1958 sau după acea dată, pentru care cererea de CT a fost depusă înainte de 1 ianuarie 2019, trebuie să stabilească un program privind continuitatea integrității structurale pentru structurile de avioane în curs de îmbătrânire, care trebuie să respecte cerințele stabilite la punctele 26.301-26.309. (b) Litera (a) nu se aplică unui model de avion căruia i s-a eliberat un certificat de tip înainte de 26 februarie 2021 și care îndeplinește oricare dintre următoarele condiții: (i) figurează în tabelul A.1 din apendicele 1 la prezenta anexă; (ii) nu mai este exploatat după 26 februarie 2021; (iii) nu a fost certificat să efectueze operațiuni civile cu o sarcină utilă sau cu pasageri; (iv) are un CT restrictiv eliberat înainte de 26 februarie 2021 în conformitate cu cerințele de toleranță la degradare, cu condiția să nu fie exploatat la peste 75 % din obiectivul său de serviciu stabilit din faza de proiectare (Design Service Goal, DSG) și să fie exploatat în principal în sprijinul operațiunii de fabricație a titularului aprobării; (v) este certificat cu un CT restrictiv și este proiectat în principal pentru stingerea incendiilor. Excepțiile prevăzute la litera (b) subpunctele (ii)-(v) se aplică numai după ce titularul unui certificat de tip (CT) sau al unui CT restrictiv prezintă spre aprobare agenției, înainte de 27 mai 2021, o listă care să identifice tipul și modelele, versiunile sau numerele de serie ale avionului, însoțită de informații în sprijinul motivelor pentru care avionul a fost inclus pe listă. (c) Pentru un model de avion al cărui prim certificat de tip a fost eliberat înainte de 26 februarie 2021 și pentru care o modificare sau reparație existentă nu este și nu va fi încorporată în niciun avion aflat în exploatare la sau după data de 26 februarie 2022, punctul 26.307 litera (a) subpunctele (ii) și (iii) și punctul 26.308 litera (a) subpunctul (ii) nu se aplică dacă înainte de 26 februarie 2022, titularul unui CT sau al unui CT restrictiv prezintă spre aprobare agenției lista tuturor modificărilor și reparațiilor. 26.301 Planul de conformare pentru titularii de CT(R) (a) Titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină, certificat la 1 ianuarie 1958 sau după acea dată, pentru care cererea de CT a fost depusă înainte de 1 ianuarie 2019, trebuie: (i) să stabilească un plan de conformare privind continuitatea integrității structurale, care să descrie demonstrarea planificată a conformării cu cerințele prevăzute la punctele 26.302-26.309; (ii) să prezinte spre aprobare agenției planul de conformare privind continuitatea integrității structurale, menționat la subpunctul (i), înainte de 27 mai 2021. (b) Un solicitant de CT sau de CT restrictiv menționat la articolul 1 alineatul (2) litera (c) trebuie: (i) să stabilească un plan de conformare privind continuitatea integrității structurale, care să descrie demonstrarea planificată a conformării cu cerințele prevăzute la punctele 26.303-26.306; (ii) să prezinte spre aprobare agenției planul de conformare privind continuitatea integrității structurale menționat la subpunctul (i), înainte de 27 mai 2021 sau înainte de eliberarea certificatului, dacă aceasta survine mai târziu. 26.302 Evaluarea oboselii și a toleranței la degradare (a) Titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină, care a fost certificat să transporte 30 sau mai mulți pasageri, sau care are o capacitate a sarcinii utile de minimum 3 402 kg (7 500 lbs), care a primit această certificare la 1 ianuarie 1958 sau după acea dată și pentru care cererea de CT a fost depusă înainte de 1 ianuarie 2019, trebuie să efectueze o evaluare a oboselii și a toleranței la degradare a structurii avionului și să elaboreze DTI care va evita producerea de defecțiuni catastrofale cauzate de oboseală, pe toată durata ciclului de exploatare a avionului. (b) În afara cazului în care documentația care descrie DTI menționată la litera (a) a fost deja aprobată de agenție în conformitate cu anexa I (partea 21) la Regulamentul (UE) nr. 748/2012, titularul unui CT sau al unui CT restrictiv trebuie să depună documentația spre aprobare la agenție înainte de 26 februarie 2023. 26.303 Limita de valabilitate (a) Titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină, care a fost certificat la 1 ianuarie 1958 sau după acea dată, pentru care cererea de CT a fost depusă înainte de 1 ianuarie 2019 și care a fost certificat cu o greutate maximă la decolare (MTOW) de peste 34 019 kg (75 000 lbs), trebuie: (i) să stabilească o limită de valabilitate (Limit Of Validity, LOV) și să includă această LOV într-o ALS modificată; (ii) să identifice acțiunile de întreținere noi și pe cele existente de care depinde LOV și să elaboreze informații de servisare necesare operatorilor pentru a putea implementa respectivele acțiuni de întreținere și să prezinte agenției informațiile de servisare referitoare la acțiunile de întreținere în conformitate cu un calendar obligatoriu convenit împreună cu agenția. Configurațiile structurale ale avionului care trebuie evaluate în scopul stabilirii LOV trebuie să includă toate versiunile și derivatele modelului aprobate în cadrul CT înainte de 26 februarie 2021 și toate modificările și înlocuirile structurale efectuate în legătură cu configurațiile structurale ale acelor avioane, prevăzute de o directivă privind navigabilitatea emisă înainte de 26 februarie 2021. Prin derogare de la litera (a) subpunctul (ii), titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină nu are obligația de a elabora și prezenta agenției informațiile de servisare referitoare la o acțiune de întreținere aplicabilă unui model de avion care nu va mai fi exploatat după momentul programat de prezentare a informațiilor de servisare referitoare la respectiva acțiune de întreținere. Pentru ca această exceptare să producă efecte, titularul unui certificat de tip (CT) sau al unui CT restrictiv trebuie să informeze agenția cel târziu la data la care modelul de avion iese din exploatare. (b) Titularul unui certificat de tip (CT) sau al unui CT restrictiv trebuie să prezinte agenției spre aprobare LOV stabilită în conformitate cu litera (a), precum și modificarea ALS menționată la litera respectivă, însoțite de calendarul obligatoriu, înainte de termenele stabilite la subpunctele (i)-(iii): (i) 26 august 2022 pentru structurile critice din punctul de vedere al oboselii cu o bază de certificare care nu include o evaluare a toleranței la degradare; (ii) 26 februarie 2026 pentru acea structură a avionului care face obiectul unor încercări în curs ale rezistenței la oboseală la scară naturală la data de aplicabilitate a prezentului regulament de modificare; (iii) 26 februarie 2025 pentru toate celelalte structuri de avion. (c) Solicitantul unui CT sau al unui CT restrictiv, astfel cum se menționează la articolul 1 alineatul (2) litera (c), pentru un avion de mare capacitate echipat cu motor cu turbină, cu o greutate maximă la decolare (MTOW) de peste 34 019 kg (75 000 lbs), trebuie: (i) să stabilească o limită de valabilitate (LOV) și să includă această LOV în ALS; (ii) să identifice acțiunile de întreținere noi și pe cele existente de care depinde LOV și să elaboreze informații de servisare necesare operatorilor pentru a putea implementa respectivele acțiuni de întreținere și să prezinte agenției informațiile de servisare referitoare la acțiunile de întreținere în conformitate cu un calendar obligatoriu convenit împreună cu agenția. (d) Solicitantul unui CT sau al unui CT restrictiv, astfel cum se menționează la articolul 1 alineatul (2) litera (c), trebuie să prezinte agenției spre aprobare LOV stabilită în conformitate cu litera (a), precum și ALS menționată la litera respectivă, însoțite de calendarul obligatoriu. (e) Pentru obligațiile menționate la litera (d) se aplică următoarele termene (i) înainte de data aprobată de agenție în planul solicitantului pentru finalizarea încercărilor și a analizelor tuturor structurilor de avion care necesită noi încercări ale rezistenței la oboseală la scară naturală în sprijinul stabilirii LOV; (ii) înainte de 26 februarie 2025 pentru toate celelalte structuri de avion. 26.304 Programul pentru prevenirea și controlul coroziunii (a) Titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină, certificat la 1 ianuarie 1958 sau după acea dată, pentru care cererea de CT a fost depusă înainte de 1 ianuarie 2019, trebuie să stabilească un program de referință pentru prevenirea și controlul coroziunii (Corrosion Prevention And Control Programme, CPCP). (b) În afara cazului în care CPCP-ul de referință menționat la litera (a) a fost deja aprobat de agenție în conformitate cu punctul 21.A.3B litera (c) subpunctul 1 din anexa I la Regulamentul (UE) nr. 748/2012 sau într-un raport al comitetului de evaluare a întreținerii (Maintenance Review Board Report, MRBR), titularul unui CT sau al unui CT restrictiv trebuie să depună CPCP-ul spre aprobare la agenție înainte de 26 februarie 2023. (c) Solicitantul unui CT sau al unui CT restrictiv, astfel cum se menționează la articolul 1 alineatul (2) litera (c), pentru un avion de mare capacitate echipat cu motor cu turbină, trebuie să stabilească un program de referință pentru prevenirea și controlul coroziunii (CPCP) înainte de a i se elibera CT-ul. 26.305 Valabilitatea programului privind continuitatea integrității structurale (a) Titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină, certificat la 1 ianuarie 1958 sau după acea dată, pentru care cererea de CT a fost depusă înainte de 1 ianuarie 2019, trebuie să stabilească și să implementeze un proces care să asigure faptul că programul privind continuitatea integrității structurale rămâne valabil pe toată durata ciclului de exploatare a avionului, ținând cont de experiența în exploatare și de operațiunile curente. (b) Titularul unui certificat de tip (CT) sau al unui CT restrictiv trebuie să prezinte agenției spre aprobare o descriere a procesului menționat la litera (a) înainte de 26 februarie 2023. Titularul unui certificat de tip (CT) sau al unui CT restrictiv trebuie să implementeze procesul în termen de șase luni de la aprobarea acestuia de către agenție. (c) Solicitantul unui CT sau al unui CT restrictiv menționat la articolul 1 alineatul (2) litera (c), pentru un avion de mare capacitate echipat cu motor cu turbină, trebuie să stabilească și să implementeze un proces care să asigure faptul că programul privind continuitatea integrității structurale rămâne valabil pe toată durata ciclului de exploatare a avionului, ținând cont de experiența în exploatare și de operațiunile curente. Acesta trebuie să prezinte agenției spre aprobare o descriere a procesului înainte de 26 februarie 2023 sau înainte de eliberarea certificatului, reținându-se data care survine mai târziu, și trebuie să implementeze procesul în termen de șase luni de la aprobarea acestuia de către agenție. 26.306 Structura de bază, critică din punctul de vedere al oboselii (a) Titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină, care a fost certificat la 1 ianuarie 1958 sau după acea dată, pentru care cererea de CT a fost depusă înainte de 1 ianuarie 2019 și care a fost certificat să transporte 30 sau mai mulți pasageri sau care are o capacitate a sarcinii utile de minimum 3 402 kg (7 500 lbs) trebuie să identifice și să enumere structurile de bază, critice din punctul de vedere al oboselii (FCBS), pentru toate versiunile și derivatele modelului de avion incluse în CT sau în CT restrictiv. (b) Titularul unui certificat de tip (CT) sau al unui CT restrictiv trebuie să prezinte agenției spre aprobare lista structurilor menționate la litera (a) înainte de 26 august 2021. (c) După aprobarea de către agenție a listei menționate la litera (a), titularul unui certificat de tip (CT) sau al unui CT restrictiv trebuie să pună lista respectivă la dispoziția operatorilor și a persoanelor care au obligația de a se conforma punctelor 26.330 și 23.370. (d) Solicitantul unui CT sau al unui CT restrictiv, astfel cum se menționează la articolul 1 alineatul (2) litera (c), pentru un avion de mare capacitate echipat cu motor cu turbină care urmează să fie certificat să transporte 30 sau mai mulți pasageri sau care are o capacitate a sarcinii utile de minimum 3 402 kg (7 500 lbs) trebuie să identifice și să enumere structurile de bază, critice din punctul de vedere al oboselii (FCBS) pentru toate versiunile și derivatele modelului de avion incluse în CT sau în CT restrictiv. Acesta trebuie să prezinte agenției spre aprobare lista respectivelor structuri înainte de 26 august 2021 sau înainte de eliberarea certificatului, reținându-se data care survine mai târziu. (e) După aprobarea de către agenție a listei menționate la litera (d), solicitantul unui CT sau al unui CT restrictiv, astfel cum se menționează la articolul 1 alineatul (2) litera (c), trebuie să pună lista respectivă la dispoziția operatorilor și a persoanelor care au obligația de a se conforma punctului 26.370. 26.307 Date privind toleranța la degradare pentru modificările existente aduse structurii critice din punctul de vedere al oboselii (a) Titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină – care a fost certificat la 1 ianuarie 1958 sau după acea dată și care a fost certificat să transporte 30 sau mai mulți pasageri sau care are o capacitate a sarcinii utile de minimum 3 402 kg (7 500 lbs) – trebuie ca, în ceea ce privește modificările și structura modificată, critică din punctul de vedere al oboselii (FCMS), existente la 26 februarie 2021: (i) să examineze modificările existente ale proiectului și să identifice toate modificările care vizează FCBS identificată în conformitate cu punctul 26.306; (ii) pentru fiecare modificare identificată în conformitate cu litera (a) subpunctul (i), să identifice orice structură modificată corelată, critică din punctul de vedere al oboselii (FCMS); (iii) pentru fiecare modificare identificată în conformitate cu litera (a) subpunctul (i), să efectueze o evaluare a toleranței la degradare, iar apoi să stabilească și să documenteze inspecțiile aferente privind toleranța la degradare; (b) Titularul unui certificat de tip (CT) sau al unui CT restrictiv trebuie să prezinte spre aprobare agenției lista tuturor structurilor modificate, critice din punctul de vedere al oboselii (FCMS), identificate în conformitate cu litera (a) subpunctul (ii) înainte de 26 februarie 2022. (c) Titularul unui certificat de tip (CT) sau al unui CT restrictiv trebuie să prezinte spre aprobare agenției datele privind toleranța la degradare, inclusiv DTI, rezultate din evaluarea efectuată în conformitate cu litera (a) subpunctul (iii) înainte de 26 august 2022. (d) După aprobarea de către agenție a listei FCMS prezentate în conformitate cu litera (b), titularul unui certificat de tip (CT) sau al unui CT restrictiv trebuie să pună lista respectivă la dispoziția operatorilor și a persoanelor care au obligația de a se conforma punctelor 26.330 și 23.370. 26.308 Date privind toleranța la degradare pentru reparațiile existente efectuate la nivelul structurii critice din punctul de vedere al oboselii (a) Titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină – care a fost certificat la 1 ianuarie 1958 sau după acea dată și care a fost certificat să transporte 30 sau mai mulți pasageri sau care are o capacitate a sarcinii utile de minimum 3 402 kg (7 500 lbs) – trebuie ca, în ceea ce privește reparațiile publicate, existente la 26 februarie 2021: (i) să examineze datele privind reparațiile și să identifice fiecare reparație specificată în date care vizează structura de bază, critică din punctul de vedere al oboselii și structura modificată, critică din punctul de vedere al oboselii, identificate în conformitate cu punctul 26.306 litera (a) și cu punctul 26.307 litera (a) subpunctul (ii); (ii) să efectueze o evaluare a toleranței la degradare pentru fiecare reparație identificată în conformitate cu litera (a) subpunctul (i), cu excepția cazului în care o astfel de evaluare a fost deja efectuată. (b) Titularul unui certificat de tip (CT) sau al unui CT restrictiv trebuie să prezinte spre aprobare agenției datele privind toleranța la degradare, inclusiv DTI, rezultate din evaluarea efectuată în conformitate cu litera (a) subpunctul (ii) înainte de 26 mai 2022, cu excepția cazului în care au fost deja aprobate în conformitate cu punctul 21.A.435 litera (b) subpunctul 2 din anexa I (partea 21) la Regulamentul (UE) nr. 748/2012 înainte de 26 august 2022. 26.309 Îndrumări de evaluare a reparațiilor (a) Titularul unui certificat de tip (CT) sau al unui CT restrictiv pentru un avion de mare capacitate echipat cu motor cu turbină, care a fost certificat la 1 ianuarie 1958 sau după acea dată și care a fost certificat să transporte 30 sau mai mulți pasageri sau care are o capacitate a sarcinii utile de minimum 3 402 kg (7 500 lbs) și al cărui CT sau CT restrictiv a fost eliberat înainte de 11 ianuarie 2008, trebuie să elaboreze îndrumări de evaluare a reparațiilor (Repair Evaluation Guidelines, REG), pentru a stabili: (i) un proces pentru efectuarea de controale la avioanele vizate, care să permită identificarea și documentarea tuturor reparațiilor existente care vizează structura critică din punctul de vedere al oboselii, identificată în conformitate cu punctul 26.306 litera (a) și cu punctul 26.307 litera (a) subpunctul (ii); (ii) un proces care să permită operatorilor să obțină o DTI pentru reparațiile identificate în conformitate cu litera (a) subpunctul (i); (iii) un calendar de implementare care să prevadă termene pentru efectuarea de controale ale avioanelor, obținerea de DTI și încorporarea DTI-urilor în programul de întreținere al operatorului avionului. (b) Titularul unui CT sau al unui CT restrictiv trebuie să prezinte agenției spre aprobare îndrumările de evaluare a reparațiilor elaborate în conformitate cu litera (a) înainte de 26 februarie 2023. 26.330 Date privind toleranța la degradare pentru certificatele de tip suplimentare (CTS) existente, pentru alte modificări majore existente și pentru reparațiile existente care vizează aceste modificări sau CTS-uri (a) Titularul unui CTS eliberat înainte de 26 februarie 2021 pentru o modificare majoră sau titularul unei aprobări a unei modificări majore, considerată a fi fost acordată în conformitate cu articolul 4 din Regulamentul (UE) nr. 748/2012, pentru avioane de mare capacitate certificate la 1 ianuarie 1958 sau după acea dată să transporte 30 sau mai mulți pasageri sau care au o capacitate a sarcinii utile de minimum 3 402 kg (7 500 lbs), trebuie să sprijine operatorii care au obligația de a se conforma punctului 26.370 litera (a) subpunctul (ii), prin abordarea efectelor negative pe care modificările respective și reparațiile la modificările respective le au asupra structurii avionului și trebuie să se conformeze cerințelor prevăzute la punctele 26.331-26.334. (b) Litera (a) nu se aplică modificărilor și reparațiilor majore efectuate la un model de avion certificat pentru prima dată înainte de 26 februarie 2021 atunci când respectivul model de avion îndeplinește oricare dintre următoarele condiții: (i) figurează în tabelul A.1 din apendicele 1; (ii) nu mai este exploatat după 26 februarie 2021; (iii) nu a fost certificat să efectueze operațiuni civile cu o sarcină utilă sau cu pasageri; (iv) are un CT restrictiv și a fost certificat în conformitate cu cerințele de toleranță la degradare, cu condiția să nu fie exploatat la peste 75 % din obiectivul său de serviciu stabilit din faza de proiectare și să fie exploatat în principal în sprijinul operațiunii de fabricație a titularului CT-ului; (v) este certificat cu un CT restrictiv și este proiectat în principal pentru stingerea incendiilor; (c) Litera (a) nu se aplică modificărilor și reparațiilor majore efectuate la un avion certificat pentru prima dată înainte de 26 februarie 2021 atunci când modificările sau reparațiile nu sunt și nu vor fi încorporate în niciun avion aflat în exploatare la sau după data de 26 august 2022. (d) Excepțiile prevăzute la litera (b) subpunctele (ii)-(v) și la litera (c) se aplică numai după ce titularul aprobării de modificare prezintă agenției spre aprobare o listă a modificărilor care vizează structura de bază, critică din punctul de vedere al oboselii, însoțită de informații în sprijinul motivelor pentru care a fost inclusă pe listă fiecare modificare, înainte de 26 februarie 2022. 26.331 Planul de conformare pentru titularii de CTS-uri Titularul unei aprobări de modificare trebuie: (a) să stabilească un plan de conformare care să răspundă cerințelor de la punctele 26.332-26.334; (b) să prezinte agenției spre aprobare planul de conformare menționat la litera (a) înainte de 25 august 2021. 26.332 Identificarea modificărilor care vizează structura critică din punctul de vedere al oboselii (a) Titularul unei aprobări de modificare trebuie: (i) să examineze modificările și să identifice acele modificări care vizează structura de bază, critică din punctul de vedere al oboselii; (ii) pentru fiecare modificare identificată în conformitate cu litera (a) subpunctul (i), să identifice orice FCMS corelată; (iii) să identifice reparațiile publicate care vizează fiecare modificare identificată în conformitate cu litera (a) subpunctul (i). (b) Titularul unei aprobări de modificare care a fost emisă la 1 septembrie 2003 sau după acea dată trebuie să elaboreze și să prezinte agenției spre aprobare o listă a modificărilor și FCMS-urilor identificate în conformitate cu litera (a) subpunctele (i) și (ii) înainte de 26 februarie 2022, iar, după aprobarea de către agenție, trebuie să pună lista la dispoziția persoanelor și a operatorilor care au obligația de a se conforma dispozițiilor de la punctul 26.370 litera (b) subpunctul (ii). (c) Titularul unei aprobări de modificare care a fost emisă înainte de 1 septembrie 2003 trebuie: (i) să elaboreze și să prezinte agenției spre aprobare o listă a modificărilor identificate în conformitate cu litera (a) subpunctul (i) înainte de 26 februarie 2022; (ii) la cererea unui operator care are obligația de a se conforma punctului 26.370 litera (a) subpunctul (ii) pentru o modificare, să identifice și să enumere toate FCMS-urile corelate cu modificarea și să prezinte agenției spre aprobare aceste date în termen de 12 luni de la solicitarea operatorului; (iii) după aprobarea oricăror date prezentate în conformitate cu litera (c) subpunctele (i) și (ii), să pună aceste date la dispoziția persoanelor și a operatorilor care au obligația de a se conforma dispozițiilor de la punctul 26.370 litera (b) subpunctul (ii). 26.333 Date privind toleranța la degradare pentru CTS-uri și reparații legate de respectivele CTS-uri aprobate la 1 septembrie 2003 sau după acea dată (a) Titularul unei aprobări de modificare care a fost emisă la 1 septembrie 2003 sau după acea dată trebuie: (i) pentru modificările și reparațiile publicate identificate în conformitate cu punctul 26.332 litera (a) subpunctele (i) și (iii), să efectueze o evaluare a toleranței la degradare; (ii) să stabilească și să documenteze inspecția aferentă privind toleranța la degradare, cu excepția cazului în care a fost deja efectuată. (b) Titularul unei aprobări de modificare trebuie să prezinte spre aprobare agenției datele privind toleranța la degradare rezultate din evaluarea toleranței la degradare efectuată în conformitate cu litera (a) subpunctul (i) înainte de 26 februarie 2023, cu excepția cazului în care au fost deja aprobate în conformitate cu punctul 21.B.111 din anexa I (partea 21) la Regulamentul (UE) nr. 748/2012. (c) Prin derogare de la dispozițiile literei (b), pentru modificările care nu făceau obiectul unei cerințe de evaluare a toleranței la degradare conform bazei de certificare, titularul unei aprobări de modificare identificate la litera (a) trebuie să prezinte agenției spre aprobare datele privind toleranța la degradare rezultate din evaluarea toleranței la degradare efectuată în conformitate cu litera (a), până la următoarele termene, reținându-se termenul care survine mai târziu: (i) înainte ca un avion care încorporează modificarea respectivă să fie exploatat în conformitate cu anexa IV (partea CAT) la Regulamentul (UE) nr. 965/201 (*); sau (ii) înainte de 26 februarie 2023. 26.334 Date privind toleranța la degradare pentru CTS-uri și alte modificări și reparații ale acelor modificări aprobate înainte de 1 septembrie 2003 (a) Titularul unei aprobări de modificare care a fost emisă înainte de 1 septembrie 2003 trebuie: (i) pentru modificările și reparațiile publicate identificate în conformitate cu punctul 26.332 litera (a) subpunctele (i) și (ii), să efectueze o evaluare a toleranței la degradare; (ii) să stabilească și să documenteze inspecția aferentă privind toleranța la degradare, cu excepția cazului în care a fost deja efectuată. (b) Titularul unei aprobări de modificare trebuie să prezinte spre aprobare agenției datele privind toleranța la degradare rezultate din evaluarea efectuată în conformitate cu litera (a) subpunctul (i), până la următoarele termene, reținându-se termenul care survine mai târziu: (i) înainte ca un avion care încorporează modificarea respectivă să fie exploatat în conformitate cu anexa IV (partea CAT) la Regulamentul (UE) nr. 965/2012; sau (ii) înainte de 26 februarie 2023. 26.370 Sarcini de continuitate a navigabilității și programul de întreținere a aeronavelor (a) Operatorii sau proprietarii de avioane de mare capacitate echipate cu motor cu turbină, certificate la 1 ianuarie 1958 sau după acea dată, trebuie să asigure continuitatea navigabilității structurilor de aeronave în curs de îmbătrânire prin pregătirea programului de întreținere a aeronavelor prevăzut la punctul M.A.302 din anexa I (partea M) la Regulamentul (UE) nr. 1321/2014 al Comisiei (**), care trebuie să includă: (i) pentru avioanele certificate să transporte 30 sau mai mulți pasageri sau care au o capacitate a sarcinii utile de minimum 3 402 kg (7 500 lbs), un program de inspecție aprobat bazat pe toleranța la degradare; (ii) pentru avioanele exploatate în conformitate cu anexa IV (partea CAT) la Regulamentul (UE) nr. 965/2012 și certificate să transporte 30 sau mai mulți pasageri sau cu o capacitate a sarcinii utile de minimum 3 402 kg (7 500 lbs), un mijloc de combatere a efectelor adverse pe care reparațiile și modificările le pot avea asupra structurii critice din punctul de vedere al oboselii și asupra inspecțiilor prevăzute la litera (a) subpunctul (i); (iii) pentru avioanele certificate cu o greutate maximă la decolare (MTOW) de peste 34 019 kg (75 000 lbs), o LOV aprobată; (iv) un CPCP. (b) Pentru obligația menționată la litera (a) se aplică următoarele termene: (i) programul de întreținere a aeronavei trebuie revizuit pentru a se răspunde cerințelor de la litera (a) subpunctele (i), (ii) și (iv) înainte de 26 februarie 2024 sau înainte de exploatarea avionului, reținându-se data care survine mai târziu; (ii) programul de întreținere a aeronavei trebuie revizuit pentru a se răspunde cerințelor de la litera (a) subpunctul (iii) înainte de 26 august 2021 sau șase luni de la publicarea LOV sau înainte de exploatarea avionului, reținându-se data care survine mai târziu. (c) Pentru un model de avion care a fost certificat pentru prima dată înainte de 26 februarie 2021 și: (i) care nu mai este exploatat după 26 februarie 2024, litera (a) subpunctele (i), (ii) și (iv) nu se aplică; (ii) care nu mai este exploatat după 26 august 2021, litera (a) subpunctul (iii) nu se aplică; (iii) care are un CT restrictiv eliberat înainte de 26 februarie 2021 în conformitate cu cerințele de toleranță la degradare, cu condiția să nu fie exploatat la peste 75 % din obiectivul său de serviciu stabilit din faza de proiectare și să fie exploatat în principal în sprijinul operațiunii de fabricație a titularului aprobării, litera (a) subpunctele (i), (ii) și (iv) nu se aplică. (d) Pentru un model de avion cu un certificat de tip restrictiv care a fost eliberat înainte de 26 februarie 2021 și care este conceput în principal pentru stingerea incendiilor, litera (a) subpunctele (i) și (ii) nu se aplică. (*) Regulamentul (UE) nr. 965/2012 din 5 octombrie 2012 de stabilire a cerințelor tehnice și a procedurilor administrative referitoare la operațiunile aeriene în temeiul Regulamentului (CE) nr. 216/2008 al Parlamentului European și al Consiliului (JO L 296, 25.10.2012, p. 1)." (**) Regulamentul (UE) nr. 1321/2014 al Comisiei din 26 noiembrie 2014 privind menținerea navigabilității aeronavelor și a produselor, reperelor și dispozitivelor aeronautice și autorizarea întreprinderilor și a personalului cu atribuții în domeniu (JO L 362, 17.12.2014, p. 1).”"